Групу станаўлення педагагічнага майстэрства складаюць педагогі са стажам работы да пяці гадоў, іх у раёне 8,6%. Яны аб’яднаны ў школы маладога настаўніка. У сваёй рабоце з маладымі педагогамі метадысты РВМК сваю асноўную задачу бачаць перш за ўсё ў тым, каб дапамагчы пачынаючаму настаўніку ўвайсці ў прафесію, сфарміраваць патрэбу прафесійна расці, — толькі тады можна разлічваць на якасць і выніковасць іх прафесійнай дзейнасці ў будучыні. Новай формай работы з маладымі педагогамі стала правядзенне раённай акцыі “Настаўнік-метадыст — маладому педагогу”.